545.30 REGOLAMENTI DWAR IL-PROĊEDURI GĦAD-DETERMINAZZJONI TA’ KWISTJONIJIET L-AVVIŻ LEGALI 209 tal-2016. L-AVVIŻ LEGALI 209 tal-2016. 1. Titolu u skop. (1) It-titolu ta’ dawn ir-regolamenti hu r-Regolamenti dwar il-Proċeduri għad-Determinazzjoni ta’ Kwistjonijiet. (2) Dawn ir-regolamenti għandhom japplikaw għad-determinazzjoni ta’ kwistjonijiet mir-Regolatur għas-Servizzi tal-Enerġija u l-Ilma. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra: " Att " tfisser l-Att dwar ir-Regolatur għas-Servizzi tal-Enerġija u l-Ilma; Kap. 545. Kap. 545. " awtorizzazzjoni " għandu jkollha l-istess tifsira bħal dik skont l-Att; "deċiżjoni " għandu jkollha l-istess tifsira bħal dik skont l-Att; " direttiva " għandu jkollha l-istess tifsira bħal dik skont l-Att; "konsumatur " tfisser kull persuna li tuża jew titlob servizz u, jew prodott li l-forniment tiegħu huwa regolat mill-Att u li taġixxi għal finijiet li huma barra mill-kummerċ, in-negozju, is-sengħa jew il-professjoni tagħha; " il-Ministru " tfisser il-Ministru responsabbli għall-Enerġija; "persuna " tinkludi kull korp magħqud u kull korp ta’ persuni kemm jekk għandha jew ma jkollhiex personalità ġuridika distinta minn dik tal-membri tagħha; "preskritt " tfisser preskritt b’regolamenti magħmula taħt l-Att; "provditur awtorizzat " tfisser kull persuna naturali jew legali li irrispettivament minn jekk tkunx ta’ proprjetà privata jew pubblika, li taġixxi, inkluż permezz ta’ kull persuna li taġixxi f’isimha jew għan-nom tagħha, għal skopijiet relatati mal-kummerċ, negozju, sengħa jew professjoni li jkollha awtorizzazzjoni valida biex topera, tipprovdi jew twettaq kull attività jew operazzjoni jew biex tipprovdi kull servizz relatat mal-enerġija u servizzi tal-enerġija u tal-ilma; " Regolatur " tfisser ir-Regolatur għas-Servizzi tal-Enerġija u l-Ilma; "Tribunal" tfisser it-Tribunal ta’ Reviżjoni Amministrattiva mwaqqaf bl-artikolu 5 tal-Att dwar il-Ġustizzja Amministrattiva. Kap. 490. Kap. 490. 3. Determinazzjoni ta’ kwistjonijiet bejn provdituri awtorizzati. (1) Fil-każ ta’ kwistjoni li tqum bejn provdituri awtorizzati b’rabta mad-drittijiet tagħhom u, jew obbligi taħt l-Att, ir-Regolatur għandu bla ħsara għas-subregolament (2), jagħmel, wara talba magħmula minn provditur awtorizzat li jkun parti fil-kwistjoni, jagħti bidu għal investigazzjoni tal-kwistjoni u mill-aktar fis possibbli u f’kull każ, ħlief f’ċirkostanzi li r-Regolatur iqis eċċezzjonali, fi żmien erba’ xhur mid-data li fiha l-kwistjoni ġiet innotifikata lil u minn parti fil-kwistjoni, jagħmel determinazzjoni biex isolvi l-kwistjoni u jiżgura it-tħaris tal-Att: Iżda l-perjodu ta’ erba’ xhur jista’ jiġi estiż għal xahrejn iktar meta tintalab aktar informazzjoni mir-Regolatur u l-partijiet kollha fil-kwistjoni jaqblu li ssir estensjoni oħra: Iżda wkoll ebda ħaġa f’dan ir-regolament ma għandha tiġi mif huma bħala li tipprojbixxi lir-Regolatur milli jinvestiga bl-inizjattiva tiegħu kull kwistjoni li jista’ jsir jaf biha u lir-Regolatur iqis li huwa għandu jinvestiga bl-inizjattiva tiegħu. (2) Ir-Regolatur jista’ jiddeċiedi li ma jibdiex investigazzjoni msemmija fis-sub regolament (1) meta jkun sodisfatt li mezzi oħra ta’ soluzzjoni tal-kwistjoni f’ħin sodisfaċenti jkunu disponibbli lill-partijiet jew jekk proċeduri legali fir-rigward tal-kwistjoni kienu nbdew minn xi parti fil-kwistjoni. (3) Fejn ir-Regolatur jiddeċiedi li ma jibdiex investigazzjoni skont is-sub regolament (2), huwa għandu jgħarraf lill-partijiet b’dik id-deċiżjoni kemm jista’ jkun malajr wara dan. (4) Jekk fi żmien erba’ xhur mid-data tad-deċiżjoni msemmija fis-sub regolament (3) il-kwistjoni ma tkunx riżolta u l-parti li titlob ri medju ma tkunx bdiet proċedimenti legali quddiem il-qrati ordinarji jew kull forum ġudikanti kompetenti ieħor, ikun kif ikun mfisser, ir-Regolatur jista’, fuq talba ta’ xi waħda mill-partijiet fil-kwistjoni, jibda investigazzjoni u jagħti deċiżjoni skont id-dispożizzjonijiet ta’ dan ir-regolament. (5) Il-provditur awtorizzat li għalih tkun tapplika deċiżjoni taħt dan ir-regolament għandu, bla ħsara għas-sospensjoni tad-deċiżjoni sakemm issir id-determinazzjoni finali tal-appell, minnufih iħares lil dik id-deċiżjoni. Jekk il-provditur awtorizzat involut jonqos milli jagħmel dan, huwa għandu jitqies li jkun wettaq ksur ta’ dan ir-regolament u r-Regolatur jista’ jimponi multa amministrattiva skont id-dispożizzjonijiet tal-Att. (6) Fil-ħruġ ta’ deċiżjoni taħt dan ir-regolament ir-Regolatur għandu jiddikjara r-raġunijiet li fuqhom hija bbażata, u għandu, bla ħsara għal dawk ir-rekwiżiti ta’ kunfidenzjalità kummerċjali kif jidhirlu li jkunu xierqa, jinnotifika lill-partijiet fil-kwistjoni b’kopja tad-deċiżjoni. (7) Ir-Regolatur għandu jippubblika avviż tad-deċiżjoni mogħtija taħt dan ir-regolament u għandu jindika fejn kopji ta’, jew l-informazzjoni rigward, id-deċiżjoni tista’ tinkiseb. (8) Il-proċedura msemmija f’dan ir-regolament ma għandhiex tipprekludi xi parti fil-kwistjoni milli tressaq azzjoni quddiem il-qrati jew quddiem forum ġudikanti kompetenti ieħor. 4. Kwistjonijiet li jinvolvu l-konsumaturi u l-provdituri awtorizzati. (1) Meta tilwima, tkun kif tkun deskritta, tqum bejn provditur awtorizzat u konsumatur, wara li l-konsumatur jagħmel ilment ibbażat fuq ksur tal-Att jew leġislazzjoni sussidjarja magħmula taħt u, minn provditur awtorizzat, kull parti għal tali kwistjoni tistatirreferi l-kwistjoni lir-Regolatur: Iżda meta jirreferi tilwima taħt dan ir-regolament il-konsumatur għandu juri prima facie li huwa ġie milqut mill-att jew ommissjoni tal-provditur awtorizzat li tatlok għall-kwistjoni. (2) Mal-irċevuta ta’ kull referenza kif imsemmi qabel, jew meta inkella jsirjaf b’xi kwistjoni tali lir-Regolatur jemmen li għandha tiġi investigata, ir-Regolatur għandu jinnotifika lill-partijiet kollha fil-kwistjoni li l-kwistjoni tkun qed tiġi investigata. Meta jagħmel dan ir-Regolatur għandu jirregola l-proċedura tiegħu stess, liema proċedura għandha, sa fejn ikun raġonevolment possibbli, tkun trasparenti, sempliċi, rħisa u li twassal għal soluzzjoni malajr u ġusta tal-kwistjoni, u għandu jagħti lill-partijiet kollha fil-kwistjoni l-opportunità raġonevoli biex jagħmlu s-sottomissjonijiet tagħhom u biex jipproduċu kull informazzjoni rilevanti: Iżda r-Regolatur jista’ jiddeċiedi li ma jibdiex investigazzjoni skont dan ir-regolament meta jkun sodisfatt li mezzi oħra ta’ soluzzjoni malajr tal-kwistjoni jkunu disponibbli lill-partijiet jew jekk proċeduri legali fir-rigward tal-kwistjoni jinbdew minn xi parti fil-kwistjoni. (3) Ir-Regolatur, biex jirrisolvi xi kwistjoni riferita lil u taħt dan ir-regolament, jista’ joħroġ direttivi lill-provditur awtorizzat ikkonċernat li jeħtieġ lill-provditur awtorizzat biex jikkonforma ma’ kull miżura li r-Regolatur jista’ jispeċifika għas-soluzzjoni tal-kwistjoni. Dawk id-direttivi jistgħu, wara li jqisu d-determinazzjoni tiegħu tal-kwistjoni u l-ħwejjeġ rilevanti l-oħra kollha, jinkludu ordni biex isir ir-rimborż ta’ ħlasijiet riċevuti jew li jagħmel ħlasijiet ta’ kumpens. Tali ħlasijiet jistgħu jinkludu wkoll l-intier jew parti mill-ispejjeż ta’ kull parti marbuta mat-tqabbid ta’ avukat u, jew ta’ konsulent tekniku relatat ma’ kull sottomissjoni relatata mal-kwistjoni: Iżda, fin-nuqqas ta’ tali direttiva mir-Regolatur, il-konsumatur fil-kwistjoni għandu jkollu d-dritt li jitlob lir-Regolatur li l-ispejjeż kollha jew parti minnhom relatati mat-tqabbid ta’ avukat u, jew ta’ konsulent tekniku fir-rigward ta’ sottomissjonijiet li għandhom x’jaqsmu mal-kwistjoni għandhom jitħallsu lill-konsumatur ikkonċernat minn kull parti oħra fit-tilwima. (4) Il-parti li għaliha tapplika miżura taħt dan ir-regolament għandha, bla ħsara għas-sospensjoni tad-deċiżjoni sakemm ikun hemm id-determinazzjoni finali tal-appell mit-Tribunal, minnufih tikkonforma ma’ dik il-miżura. Jekk il-parti kkonċernata tonqos milli tagħmel dan, hija għandha titqies li tkun wettqet ksur ta’ dan ir-regolament u r-Regolatur jista’ jimponi multa amministrattiva ta’ mhux aktar minn sditt mitteuro (€ 600) għal kull jum ta’ nuqqas ta’ tħaris skont id-dispożizzjonijiet tal-Att. Il-perjodu ta’ nuqqas ta’ tħaris għandu jitqies li jkun beda mid-data tan-notifika tal-miżura tar-Regolatur jew minn kull data oħra li tista’ tiġi kkomunikata fil-miżura liema data għandha f’kull każ tkun mad-data jew wara d-data ta’ notifika. (5) Ir-Regolatur għandu jagħmel pubblikament disponibbli kull proċedura amministrattiva li jista’ minn żmien għal żmien jistabbilixxi fir-rigward tal-immaniġġjar tal-kwistjonijiet riferiti lil u taħt dan ir-regolament. (6) Id-dispożizzjonijiet ta’ dan ir-regolament għandhom ikunu mingħajr preġudizzju għad-dritt ta’ konsumatur li jirrikorri għal kull korp ieħor biex isolvu xi kwistjonijiet bħal dawn. (7) Fil-ħruġ ta’ deċiżjoni taħt dan ir-regolament ir-Regolatur għandu jiddikjara r-raġunijiet li fuqhom hija bbażata, u għandu, bla ħsara għal dawk ir-rekwiżiti ta’ kunfidenzjalità kummerċjali kif jidhirlu li jkunu xierqa, jinnotifika lill-partijiet fil-kwistjoni b’kopja tad-deċiżjoni. (8) Ir-Regolatur għandu jippubblika avviż ta’ deċiżjoni mogħtija taħt dan ir-regolament u għandu jiddikjara fejn kopji ta’, jew l-informazzjoni rigward, id-deċiżjoni tista’ tinkiseb. (9) Ir-Regolatur għandu jikkonkludi l-proċeduri ta’ riżoluzzjoni ta’ kwistjoni skont dan ir-regolament bil-ħeffa fi żmien disgħin jum kalendarji li jibdew jgħaddu mid-data li fiha r-Regolatur ikun irċieva l-inkartament tal-ilmen t komplut inkluż id-dokumentazzjoni rilevanti kollha li tappartjeni għal dak l-ilment, u li jispiċċa fid-data li fiha l-eżitu tal-proċediment tad-determinazzjoni tal-kwistjoni tkun disponibbli. Ir-Regolatur għandu jinnotifika lill-partijiet wara li jirċievi d-dokumenti kollha neċessarji sabiex iwettaq l-proċediment ta’ determinazzjoni tal-kwistjoni. F’ċerti każi eċċezzjonali ta’ natura kumplessa ħafna, inkluż fejn waħda mill-partijiet ma tkunx kapaċi, għal raġunijiet ġustifikati, sabiex tieħu sehem fil-proċedimenti tad-determinazzjoni tal-kwistjoni, ir-Regolatur jista’ jestendi l-perjodu ta’ żmien għall-fini li jsir eżami tal-każ inkwistjoni. Il-partijiet għandhom jiġu infurmati dwar kull estensjoni bħal din, u tat-tulapprossimattiv mistenni ta’ żmien li ser ikun meħtieġ għall-konklużjoni tal-kwistjoni. (10) Ir-Regolatur għandu: (a) iżomm websa jt aġġornat li jipprovdi l-partijiet b’aċċess faċli għal informazzjoni dwar proċeduri tad-determinazzjoni tal-kwistjonijiet, u li jippermetti lill-konsumaturi jagħmlulment u d-dokumenti mitluba li jsejsuha online; (b) jipprovdi lill-partijiet, fuq talba tagħhom, l-informazzjoni msemmija fil-paragrafu (a) fuq mezz durabbli; (ċ) fejn applikabbli, jippermetti lill-konsumatur li jressaq ilment offline; (d) jippermetti l-iskambju ta’ informazzjoni bejn il-partijiet permezz ta’ mezzi elettroniċi jew, jekk applikabbli, bil-posta; (e) Kap. 440. Kap. 440. jieħu l-miżuri meħtieġa biex jiżgura li l-ipproċessar tad-data personali stabbiliti fil-Att dwar il-Protezzjoni tad-Data jieħu l-miżuri meħtieġa biex jiżgura li l-ipproċessar tad-data personali jikkonforma mar-regoli dwar il-protezzjoni tad-data. 5. Rifjut li jittratta kwistjoni. (1) Ir-Regolatur jista’ jirrifjuta li jittratta kwistjoni partikolari fuq il-bażi li: (a) il-konsumatur ma jippruvax jikkuntattja l-provditur awtorizzat ikkonċernat bil-għan li jiddiskuti l-ilment tiegħu u jfittex, bħala l-ewwel pass, biex isolvi l-kwistjoni direttament mal-provditur awtorizzat; (b) it-tilwima tkun frivola jew vessatorja; (ċ) it-tilwima tkun qegħda tiġi jew tkun diġà ġiet ikkunsidrata minn entità oħra għad-determinazzjoni tal-kwistjonijiet jew minn Qorti; (d) il-konsumatur ma jkunx ressaq l-ilment lir-Regolatur fi żmien sena mid-data li fiha l-konsumatur ppreżenta l-ilment lill-provditur awtorizzat; (e) tikkonċernata li tip ta’ kwistjoni li kieku tfixkel serjament it-tħaddim effettiv tar-Regolatur; (f) il-konsumatur ma jkunx ressaq l-ilment lir-Regolatur fi żmien sentejn mid-data li fiha jkunu l-ewwel qamu l-fatti li jikkostitwixxu l-mertu tal-ilment tal-konsumatur. (2) Meta, skont ir-regoli proċedurali tiegħu, il-Regolatur ma jkunx jista’ jikkunsidra kwistjoni li tkun ġiet sottomessalilu, ir-Regolatur għandu jipprovdi li ż-żewġ partijiet bi spjegazzjoni raġunata tar-raġunijiet li għalihom ma tistax tiġi meqjusa l-kwistjoni fi żmien tliet ġimgħat minn meta jirċievi l-inkartament tal-ilment. Tali regoli proċedura li ma għandhomx itellfu b’mod sinifikanti l-aċċess tal-konsumaturi għal proċeduri tad-determinazzjoni tal-kwistjonijiet. 6. Id-deċiżjoni magħmula mir-Regolatur taħt dawn ir-regolamenti għandha tkun torbot lill-partijiet fit-tilwima: Iżda li fil-każ ta’ kwistjonijiet bejn il-provdituri awtorizzati u l-konsumaturi, id-deċiżjoni tista’ tkun torbot fuq il-konsumaturi biss jekk dawn ikunu informati dwar in-natura vinkolanti tagħha bil-quddiem u li jkunu speċifikament aċċettaw dan. 7. Tribunal ta’ Reviżjoni Amministrat-tiva. Kap. 490. It-Tribunal ta’ Reviżjoni Amministrattiva mwaqqaf bl-artikolu 5 tal-Att dwar il-Ġustizzja Amministrattiva għandu jkun kompetenti biex jisma’ u jiddeċiedi appelli minn deċiżjonijiet tal-Regolatur magħmula taħt dawn ir-regolamenti. Appell minn deċiżjoni tal-Regolatur magħmula taħt dawn ir-regolamenti għandu jsir li t-Tribunal ta’ Reviżjoni Amministrattiva skont l-artikolu 32 tal-Att.